Αθλητικός Ποδοσφαιρικός Όμιλος Πάφου

:*<span class="metadata">Για την ομάδα με έδρα την Πέγεια, διαβάστε: [[Αθλητικός Ποδοσφαιρικός Όμιλος Πέγειας Κινύρας|ΑΠΟΠ Κινύρας Πέγειας]]</span>*

Ο **Αθλητικός Ποδοσφαιρικός Όμιλος Πάφου** ή ο **ΑΠΟΠ Πάφου** (διαβάζεται «απόπ») ήταν μία κυπριακή ποδοσφαιρική ομάδα με έδρα την Πάφο. Το σωματείο του ΑΠΟΠ ιδρύθηκε το 1953 ως **Αθλητικός Ποδοσφαιρικός Όμιλος Πάφου** (γνωστός ως ΑΠΟΠ Πάφου), έχοντας μόνο ποδοσφαιρική ομάδα. Η ομάδα συμμετείχε στα πρωταθλήματα Α΄ κατηγορίας και Β΄ κατηγορίας. Έδρα της ομάδας ήταν το Παφιακό Στάδιο. Χρώματα της ομάδας ήταν το μπλε και το άσπρο. 

Το 2000 η ποδοσφαιρική ομάδα ομάδα ενοποιήθηκε τον Ευαγόρα Πάφου δημιουργώντας την Αθλητική Ένωση Πάφου (ΑΕΠ). Ωστόσο, ο ΑΠΟΠ διατηρήθηκε σαν αθλητικό και πολιτιστικό σωματείο και μετονομάστηκε σε **[[Αθλητικός Πολιτιστικός Όμιλος Πάφου]]**, διοργανώνοντας πολιτιστικές εκδηλώσεις  

## Ιστορία
Ο **Αθλητικός Ποδοσφαιρικός Όμιλος Πάφου** ιδρύθηκε στις 9 Σεπτεμβρίου 1953. Την ίδια χρονιά εντάχθηκε στην Κυπριακή Ομοσπονδία Ποδοσφαίρου (ΚΟΠ) ως ομάδα Β΄ κατηγορίας. Χρώματα της ομάδας ήταν το μπλε και το άσπρο. Μέχρι το 1982 έδρα της ομάδας ήταν το στάδιο ΓΣ Κόροιβος. Από το 1982 έως το 2000 έδρα της ομάδας ήταν το Παφιακό Στάδιο.

### Περίοδο 1953-1969
Από το 1953 έως το 1965 ο ΑΠΟΠ δεν κατάφερε να κατακτήσει την πρωτιά του ομίλου του (την τότε εποχή η Β΄ κατηγορία ήταν χωρισμένη σε γεωγραφικούς ομίλους) ώστε να διεκδικήσει το πρωτάθλημα και την άνοδο στην Α΄ κατηγορία.

Την περίοδο 1965-66 τερμάτισε στην πρώτη θέση του ομίλου του και συμμετείχε σε αγώνες μπαράζ με τον πρωταθλητή του άλλου ομίλου της Β΄ κατηγορίας, Κεραυνό Στροβόλου. Ο νικητής τον μπαράζ αναδεικνυόταν πρωταθλητής Β΄ κατηγορίας και προβιβαζόταν στην Α΄ κατηγορία. Ο ΑΠΟΠ κέρδισε και τους δύο αγώνες, αναδείχθηκε πρωταθλητής και προβιβάστηκε για πρώτη φορά στην Α΄ κατηγορία. Στην πρώτη του συμμετοχή στην ανώτατη κατηγορία, την περίοδο 1966-67 τερμάτισε στην τελευταία θέση. Ωστόσο δεν υποβιβάστηκε γιατί αποφασίστηκε η συμμετοχή της πρωταθλήτριας Κύπρου στο πρωτάθλημα Α΄ Εθνικής Ελλάδας.

Την περίοδο 1967-68 τερμάτισε και πάλι στην τελευταία θέση και υποβιβάστηκε στη Β΄ κατηγορία.




1Η Β΄ κατηγορία ήταν χωρισμένη σε 2 ομίλους. Ο ΑΠΟΠ συμμετείχε στον όμιλο Λεμεσού-Πάφου.

2Η Β΄ κατηγορία ήταν χωρισμένη σε 3 ομίλους. Ο ΑΠΟΠ συμμετείχε στον όμιλο Λεμεσού-Πάφου.

3Η Β΄ κατηγορία ήταν χωρισμένη σε 2 ομίλους. Ο ΑΠΟΠ συμμετείχε στον όμιλο Λεμεσού-Λάρνακα-Πάφου.

### Δεκαετία 1970-1979
Την περίοδο 1970-71 ο ΑΠΟΠ κατέκτησε το πρωτάθλημα Β΄ κατηγορίας για δεύτερη φορά στην ιστορία του και προβιβάστηκε στην Α΄ κατηγορία. Στο πρωτάθλημα Α΄ κατηγορίας 1971-72 τερμάτισε στη 12η θέση και υποβιβάστηκε στη Β΄ κατηγορία. Την επόμενη περίοδο κατέκτησε το πρωτάθλημα Β΄ κατηγορίας για τρίτη φορά στην ιστορία του και προβιβάστηκε στην Α΄ κατηγορία. Στο πρωτάθλημα Α΄ κατηγορίας 1973-74 τερμάτισε στην 14η θέση και υποβιβάστηκε στη Β΄ κατηγορία.

Την περίοδο 1976-77 κατέκτησε και πάλι το πρωτάθλημα Β΄ κατηγορίας και προβιβάστηκε στην Α΄ κατηγορία. 




1 Την περίοδο 1974-75 διοργανώθηκε Ειδικό μικτό πρωτάθλημα Β΄ - Γ΄ κατηγορίας 1974-75 χωρισμένο σε δύο ομίλους και με προαιρετική συμμετοχή των ομάδων των δύο κατηγοριών. Ο ΑΠΟΠ συμμετείχε στον Β΄ όμιλο. Σε αγώνες μπαράζ νίκησε τον πρώτο του Α΄ ομίλου, Εθνικό Άσσιας, και αναδείχθηκε πρωταθλητής.


### Δεκαετία 1980-1989
Στο πρωτάθλημα Α΄ κατηγορίας 1979-80 τερμάτισε στη 14η θέση και υποβιβάστηκε στη Β΄ κατηγορία. Την περίοδο 1980-81 τερμάτισε στη 2η θέση του πρωταθλήματος Β΄ κατηγορίας και προβιβάστηκε στην Α΄ κατηγορία. Παρέμεινε στην ανώτατη κατηγορία για δύο περιόδους. Στο κύπελλο Κύπρου 1981-82 έφτασε για πρώτη φορά στα ημιτελικά της διοργάνωσης, όπου αποκλείστηκε από τον Απόλλωνα.

Την περίοδο 1982-83 τερμάτισε στη 14η θέση και υποβιβάστηκε στη Β΄ κατηγορία. Την περίοδο 1984-85 τερμάτισε στη 2η θέση και προβιβάστηκε στην Α΄ κατηγορία. Παρέμεινε στην Α΄ κατηγορία για έξι συνεχόμενες περιόδους. Στο κύπελλο Κύπρου 1985-86 έφτασε και πάλι στα ημιτελικά όπου και αποκλείστηκε από τον ΑΠΟΕΛ. Στα ημιτελικά έφτασε και την περίοδο 1987-88 όπου αποκλείστηκε από την Ομόνοια.

Την περίοδο 1988-89 τερμάτισε στην 8η θέση, την υψηλότερη που κατέλαβε στην ιστορία του. 




### Περίοδος 1990-2000
Την περίοδο 1990-91 τερμάτισε στη 13η θέση και υποβιβάστηκε στη Β΄ κατηγορία. Την περίοδο 1991-92 τερμάτισε στη 2η θέση και προβιβάστηκε στην Α΄ κατηγορία. Την περίοδο 1992-93 τερμάτισε στη 14η θέση και υποβιβάστηκε στη Β΄ κατηγορία.

Την περίοδο 1993-94 τερμάτισε στη 2η θέση του πρωταθλήματος Β΄ κατηγορίας. Έδωσε αγώνες μπαράζ με την 11η ομάδα του πρωταθλήματος Α΄ Κατηγορίας 1993-94, Ολυμπιακό Λευκωσίας. Το πρώτο παιχνίδι έγινε στο Παφιακό Στάδιο με τον Ολυμπιακό να κερδίζει με 2-3.  Ο επαναληπτικός έγινε στο παλιό Γ.Σ.Π. με το γηπεδούχο Ολυμπιακό να κερδίζει με 2-0 και να παραμένει στην Α΄ κατηγορία. Ο ΑΠΟΠ συνέχισε στη Β΄ κατηγορία.

Την περίοδο 1995-96 κατέκτησε το πρωτάθλημα Β΄ κατηγορίας και προβιβάστηκε στην Α΄ κατηγορία. Παρέμεινε στην ανώτατη κατηγορία για τρεις συνεχόμενες περιόδους. Την περίοδο 1997-98 τερμάτισε στη 13η θέση και υποβιβάστηκε στη Β΄ κατηγορία. Στο κύπελλο Κύπρου 1997-98 έφτασε μέχρι τα ημιτελικά όπου αποκλείστηκε από τον Απόλλωνα. Την περίοδο 1998-99 τερμάτισε στην τρίτη θέση του πρωταθλήματος Β΄ κατηγορίας και προβιβάστηκε στην Α΄ κατηγορία.

Την περίοδο 1999-00 τερμάτισε στην ενδέκατη θέση και παρέμεινε στην Α΄ κατηγορία.




## Διάλυση ποδοσφαιρικού τμήματος
Το καλοκαίρι του 2000 έγινε η ενοποίηση με τον Ευαγόρα Πάφου (ο οποίος αγωνιζόταν στη Β΄ κατηγορία), δημιουργώντας την Αθλητική Ένωση Πάφου, η οποία πήρε τη θέση του ΑΠΟΠ στην Α΄ κατηγορία. Με την ενοποίηση τα δύο σωματεία ήθελαν να σταματήσει η συνεχής πτώση του ΑΠΟΠ και του Ευαγόρα στη Β’ Κατηγορία, αλλά και να αντιμετωπίσουν τα μεγάλα οικονομικά προβλήματα.

## Συνολικά στατιστικά στην Α΄ κατηγορία
Ο πίνακας που ακολουθεί παρουσιάζει τη συνολική πορεία του ΑΠΟΠ στο πρωτάθλημα Α΄ κατηγορίας από το 1966 έως και το 2000. Η βαθμολογία είναι το άθροισμα της πραγματικής βαθμολογίας κάθε περιόδου, ανεξάρτητα από το σύστημα βαθμολόγησης. Χρησιμοποιώντας το σύγχρονο σύστημα βαθμολόγησης (Νίκη=3 Βαθμοί, Ισοπαλία=1 Βαθμός, Ήττα:0 βαθμοί) οι βαθμοί που εξασφαλίζει είναι 441. 




## Συμμετοχές ανά κατηγορία
Ο πίνακας που ακολουθεί παρουσιάζει τις συμμετοχές της ομάδας ανά εθνική κατηγορία του Συστήματος ποδοσφαιρικών πρωταθλημάτων Κύπρου καθώς και στις διοργανώσεις κυπέλλου.




## Τίτλοι
* Β΄ Κατηγορία:
** Πρωταθλήτρια (6): 1966, 1971, 1973, 1975, 1977, 1996

## Παραπομπές


## Βιβλιογραφία
*
*

## Πηγές
*Ο Ευαγόρας και ο ΑΠΟΠ πριν… γίνει η ΑΕΠ
*Δεκατέσσερα χρόνια άντεξε η Α.Ε. Πάφος
*

## Δείτε επίσης

* Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Πάφου
Κατηγορία:Ιδρύσεις ποδοσφαιρικών ομάδων το 1953
Κατηγορία:Ανενεργές ποδοσφαιρικές ομάδες Κύπρου (ανδρών)

Κατηγορία:Ιδρύσεις αθλητικών συλλόγων το 1953

Κατηγορία:Δήμος Πάφου